Nafarroako Parlamentuko Mahaiak, 2020ko urriaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkezturiko galdera, Trenasa enpresak jasotako dirulaguntza publikoei eta Vectia enpresan egindako inbertsioei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko urriaren 5ean

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Mikel Buil García jaunak, Legebiltzarreko Erregelamenduan xedatuaren babesean, honako galdera hauek aurkezten ditu, Garapen Ekonomiko eta Enpresarialeko Departamentuak idatziz erantzun ditzan.

Ireki zenetik 2006ra bitarte Trenasa enpresak jasotako dirulaguntza publikoek zenbat egiten dute? Eman datuak, mesedez, daten eta zenbatekoen arabera bereizita.

Vectia enpresan egindako inbertsio publikoek (dirulaguntzak, partaidetzak, abalak...) zenbat egiten dute? Eman datuak, mesedez, daten eta zenbatekoen arabera bereizita.

Iruñean, 2020ko irailaren 26an

Foru parlamentaria: Mikel Buil García